Antonio Segni

Antonio SEGNI [antonjo senji] (Sassari, la  — Romo, la ) estis itala politikisto kaj la kvara prezidanto de Italio. Iama ministro pri agrikulturo, publika instruado, defendo, internaj aferoj, eksterlandaj aferoj, li ankaŭ en du okazoj rolis kiel ĉefministro.Quirinale: Antonio Segni (en la itala)"New Man on the Job" , Time Magazine, 18-a de julio 1955.

Kiel Ministro pri Publika Instruado, li ĉeestis la inaŭguron de la Itala Kongreso de Esperanto en Pisa (1951) kaj eldonis cirkuleron kiu rajtigis la instruadon de Esperanto en la italaj lernejoj; en 1954 li ĉeestis la inaŭguron de la Itala Kongreso de Esperanto en Sassari; kaj en 1959, kiel ĉefministro, li varme aliĝis al la internacia Komitato por la celebrado de la jarcenta datreveno de la naskiĝo de Zamenhof."Antonio Segni", D-ro Antonio De Salvo ĉe blogo Esperanto-Vivo, pub. la 1-an de decembro 2017.

 Teksto de la Cirkulero Segni pri la Instruado de Esperanto 
(Neoficiala traduko)

Prot. N. 12411 – Gab.
Romo la 21-an de februaro 1952

TEMO: Kursoj de lingvo Esperanto.

AL LA PROVINCAJ STUDESTROJ

Ĉi tiu Ministerio, konsciante pri la utileco kaj intereso kiuj povas deveni de la kono kaj disvastigo de Esperanto, opinias, ke devas esti favorata ĝia studo en tiuj centroj, minimume, kie jam troviĝas elementoj taŭgaj por doni la diritan instruon.

Kun la celo, do, faciligi la konon de tiu helpa lingvo, ĉi tiu Ministerio neniel kontraŭas, ke estu kuraĝigataj iniciatoj celantaj akceli la studon de Esperanto, per la konsento, ankaŭ, de la utiligo de lernoĉambroj por la starigo de kursoj.

Oni atentigas, ĉi-okaze, ke pri la teknikaj manieroj de la instruado, la lernejaj instancoj povos starigi taŭgajn kontaktojn kun la Itala Instituto de Esperanto – Florenco, Strato de’ Neri 6, aŭ kun la lokaj reprezentantoj de la dirita Studo-Centro.

Oni petas Liajn Moŝtojn konstante informi ĉi tiun Ministerion, siatempe, pri la rezultatoj atingitaj de la diritaj kursoj.

-- Ministro Segni

 Referencoj 

Kategorio:Ĉefministroj de Italio
Kategorio:Prezidantoj de Italio
Kategorio:Italaj politikistoj
Kategorio:Ministroj pri eksteraj rilatoj de Italio
Kategorio:Italaj ministroj pri defendo
Kategorio:Italaj ministroj pri agrikulturo
Kategorio:Italaj ministroj pri edukado
Kategorio:Grandaj Krucoj de la Federacia Meritkruco (Germanio)
Kategorio:Italaj ministroj pri internaj aferoj
Kategorio:Italaj romkatolikoj